**Miestna rada Mestskej časti Košice-Sídlisko KVP**

**Uznesenia**

zo 6. zasadnutia Miestnej rady Mestskej časti Košice-Sídlisko KVP

konaného dňa 24. októbra 2019

číslo

27 K otvoreniu

28 Ku kontrole plnenia uznesení

29 K návrhu na vyhlásenie voľby kontrolóra Mestskej časti Košice-Sídlisko KVP

30 K návrhu VZN č. 26/2019, ktorým sa vyhradzujú miesta a ustanovujú podmienky na

umiestňovanie volebných plagátov počas volebnej kampane na verejnom priestranstve Mestskej

časti Košice-Sídlisko KVP

31 K schváleniu prenájmu nebytového priestoru v budove OC IV, Cottbuská 36, Košice a prenájmu

pozemku pre Slovenskú poštu, a. s. z dôvodu hodného osobitného zreteľa

32 K schváleniu Dodatku č. 2 k  Nájomnej zmluve č. 25/6/93 zo dňa 25.6.1993 uzavretej medzi

Mestskou časťou Košice-Sídlisko KVP ako prenajímateľom a Slovnaft a. s. Bratislava ako

nájomcom z dôvodu hodného osobitného zreteľa

33 K rôznemu

**K otvoreniu**

Uznesenie číslo 27 – 24/10 - 2019

Miestna rada Mestskej časti Košice-Sídlisko KVP **s ch v a ľ u j** **e**

program rokovania 6. zasadnutia Miestnej rady Mestskej časti Košice-Sídlisko KVP, ktorý je uvedený v pozvánke.

**Ku kontrole plnenia uznesení**

Uznesenie číslo 28 – 24/10 – 2019

Miestna rada Mestskej časti Košice-Sídlisko KVP **odporúča** MieZ MČ Košice-Sídlisko KVP

**a)** **zaradiť** uznesenia z VIII. rokovania miestneho zastupiteľstva zo dňa 25.09.2019 takto:

-  k splneným úlohám uznesenia č. 90/a, 90/b

-  k úlohám v plnení uznesenia č. 91, 92/a

b**) vziať na vedomie**

informáciu o plnení uznesení miestneho zastupiteľstva podľa predloženého návrhu.

**K návrhu na vyhlásenie voľby kontrolóra Mestskej časti Košice-Sídlisko KVP**

Uznesenie číslo 29 – 24/10 – 2019

Miestna rada Mestskej časti Košice-Sídlisko KVP **odporúča** MieZ MČ Košice-Sídlisko KVP

a) **vyhlásiť** voľbu kontrolóra Mestskej časti Košice-Sídlisko KVP v súlade s ustanovením § 18a

zákona SNR č. 369/1990 Zb. o obecnom zriadení v znení neskorších predpisov, ktorá sa bude

konať dňa 30.01.2020

b) **splnomocniť** starostu Mestskej časti Košice-Sídlisko KVP

zverejniť vyhlásenie dňa konania voľby najneskôr 40 dní pred dňom konania voľby na

úradnej tabuli mestskej časti, webovom sídle mestskej časti a v masovokomunikačných

prostriedkoch (tlač, rozhlas, televízia) podľa § 18a ods. 2 zákona SNR č. 369/1990 Zb. o

obecnom zriadení v znení neskorších predpisov

c) **určiť** rozsah výkonu funkcie kontrolóra Mestskej časti Košice-Sídlisko KVP

..............................

d) **schváliť** spôsob a vykonanie voľby kontrolóra Mestskej časti Košice-Sídlisko KVP

a náležitosti prihlášky kandidátov na funkciu kontrolóra mestskej časti takto :

1. Voľba kontrolóra Mestskej časti Košice-Sídlisko KVP sa uskutoční verejným hlasovaním poslancov Miestneho zastupiteľstva Mestskej časti Košice-Sídlisko KVP na zasadnutí miestneho zastupiteľstva.

2. Kvalifikačné predpoklady na výkon funkcie kontrolóra mestskej časti :

- ukončené minimálne úplné stredné vzdelanie.

3. Náležitosti písomnej prihlášky :

- meno a priezvisko, adresa trvalého pobytu

- profesijný životopis s prehľadom doterajšej praxe s uvedením pracovnej pozície

- úradne osvedčenú fotokópiu dokladu o najvyššom dosiahnutom vzdelaní

- údaje potrebné na vyžiadanie výpisu z registra trestov podľa § 10 ods. 4 písm. a) zákona

č. 330/2007 Z. z. o registri trestov a o zmene a doplnení niektorých zákonov

- čestné vyhlásenie kandidáta o tom, že má spôsobilosť na právne úkony v plnom rozsahu

- súhlas so zverejnením a spracovaním osobných údajov podľa zákona č. 18/2018 Z. z.

o ochrane osobných údajov a o zmene a doplnení niektorých zákonov na účel

vykonania voľby v miestnom zastupiteľstve.

4. Termín ukončenia doručenia prihlášok : do .....................do ........... hodiny.

5. Miesto a spôsob doručenia prihlášok :

Kandidát na funkciu kontrolóra Mestskej časti Košice-Sídlisko KVP musí písomnú

prihlášku spolu s  požadovanými dokladmi odovzdať najneskôr 14 dní pred dňom

konania voľby na Miestny úrad MČ Košice-Sídlisko KVP. Pri osobnom odovzdaní –

do kancelárie 1. kontaktu Miestneho úradu MČ Košice-Sídlisko KVP, Trieda KVP 1,

1. poschodie, č. dverí 1. Pri odovzdaní poštou na adresu – Miestny úrad MČ Košice -

Sídlisko KVP, Trieda KVP 1, 040 23 Košice. Rozhodujúcim je dátum a hodina doručenia,

nie dátum poštovej podacej pečiatky.

Zalepenú obálku je potrebné označiť **„Voľba kontrolóra mestskej časti- neotvárať“.**

e) **zvoliť** Komisiu na posúdenie náležitosti prihlášok kandidátov na funkciu kontrolóra

Mestskej časti Košice-Sídlisko KVPv zložení:

f) **uložiť** Komisii na posúdenie náležitosti prihlášok kandidátov na funkciu kontrolóra

Mestskej časti Košice-Sídlisko KVP, aby po posúdení náležitosti prihlášok kandidátov

na funkciu kontrolóra mestskej časti predložila Miestnemu zastupiteľstvu Mestskej časti

Košice-Sídlisko KVP zoznam kandidátov na funkciu kontrolóra mestskej časti za účelom

vykonania voľby.

**K návrhu VZN č. 26/2019, ktorým sa vyhradzujú miesta a  ustanovujú podmienky na**

**umiestňovanie volebných plagátov počas volebnej kampane na verejnom priestranstve Mestskej**

**časti Košice-Sídlisko KVP**

Uznesenie číslo 30 – 24/10 – 2019

Miestna rada Mestskej časti Košice-Sídlisko KVP **odporúča** MieZMČ Košice-Sídlisko KVP

**schváliť**

Všeobecne záväzné nariadenie č. 26/2019, ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejnom priestranstve Mestskej časti Košice-Sídlisko KVP podľa predloženého návrhu.

**K schváleniu prenájmu nebytového priestoru v budove OC IV, Cottbuská 36, Košice a prenájmu**

**pozemku pre Slovenskú poštu, a. s. z dôvodu hodného osobitného zreteľa**

Uznesenie číslo 31 – 24/10 – 2019

Miestna rada Mestskej časti Košice-Sídlisko KVP **odporúča** MieZMČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schváliť** nájom nebytových priestorov o výmere 408,70 m², nachádzajúcich sa v budove OC IV na Cottbuskej ulici č. 36, súpisné číslo II. 1560 postavenej na pozemku registra C KN, parcelné číslo 3755/16 a nájom časti pozemku registra C KN parcela č. 3755/699 o výmere 191,77 m², k. ú. Grunt zapísané v LV č. 965, pre Slovenskú poštu, a. s., IČO 36 631 124, z dôvodu osobitného zreteľaza nájomné vo výške 32 Eur/m2/rok za nebytové priestory a 0,13 Eur/m2/rok za pozemok na dobu určitú 5 rokov.

Osobitný zreteľ spočíva jednak v subjekte nájomcu, ktorým je poskytovateľ univerzálnej služby a vykonávateľ poštového platobného styku pre obyvateľov mestskej časti a taktiež v dĺžke trvania nájomného vzťahu – doba určitá v trvaní päť rokov.

**K schváleniu Dodatku č. 2 k  Nájomnej zmluve č. 25/6/93 zo dňa 25.6.1993 uzavretej medzi**

**Mestskou časťou Košice-Sídlisko KVP ako prenajímateľom a Slovnaft a. s. Bratislava ako**

**nájomcom z dôvodu hodného osobitného zreteľa**

Uznesenie číslo 32 – 24/10 – 2019

Miestna rada Mestskej časti Košice–Sídlisko KVP **odporúča** MieZ MČ Košice–Sídlisko KVP v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schváliť** Dodatok č. 2 k Nájomnej zmluve č. 25/6/93 uzavretej medzi Mestskou časťou Košice – Sídlisko KVP, ako prenajímateľom, a Slovnaft a. s., ako nájomcom, z dôvodu hodného osobitného zreteľa.

Osobitný zreteľ spočíva v rozšírení predmetu nájmu o parcelu č. 3755/829, ktorá slúži pre potreby nájomcu, a preto uzavretie nájomnej zmluvy s iným nájomcom by nemuselo viesť k dosiahnutiu zamýšľaného cieľa. Osobitný zreteľ tiež spočíva v úprave dĺžky trvania nájomného vzťahu – nájom na dobu určitú v trvaní päť rokov s právom opcie na ďalších päť rokov, a to z dôvodu vložených investícií nájomcu a povahe podnikateľskej činnosti nájomcu, keďže ide o jedinú čerpaciu stanicu na území Mestskej časti Košice–Sídlisko KVP.

**K rôznemu**

Uznesenie číslo 33 – 24/10 – 2019

Miestna rada Mestskej časti Košice-Sídlisko KVP

**a) berie na vedomie** termín IX. zasadnutia Miestneho zastupiteľstva MČ Košice-Sídlisko KVP dňa

14. novembra 2019 o 15.00 hodine

**b) odporúča** návrh programu IX. zasadnutia Miestneho zastupiteľstva MČ Košice-Sídlisko KVP

1. Otvorenie

a) Schválenie programu rokovania

b) Voľba návrhovej komisie

c) Určenie overovateľov zápisnice

2. Informácia o vybavených interpeláciách

3. Informatívna správa z IX. rokovania Mestského zastupiteľstva v Košiciach zo dňa 19.09.2019

a z pokračovania zo dňa 03.10.2019

4. Kontrola plnenia uznesení

5. Správa o kontrolnej činnosti kontrolórky MČ Košice-Sídlisko KVP

6. Vyhlásenie voľby kontrolóra Mestskej časti Košice-Sídlisko KVP - návrh

7. Návrh VZN č. 26/2019, ktorým sa vyhradzujú miesta a ustanovujú podmienky na umiestňovanie volebných plagátov počas volebnej kampane na verejnom priestranstve Mestskej časti Košice-Sídlisko KVP

8. Schválenie prenájmu nebytového priestoru v budove OC IV, Cottbuská 36 a prenájmu pozemku pre Slovenskú poštu, a. s. z dôvodu hodného osobitného zreteľa

9. Schválenie Dodatku č. 2 k  Nájomnej zmluve č. 25/6/93 zo dňa 25.6.1993 uzavretej medzi Mestskou časťou Košice-Sídlisko KVP ako prenajímateľom a Slovnaft a. s. Bratislava ako nájomcom z dôvodu hodného osobitného zreteľa

10. Interpelácie

11. Otázky poslancov

12. Rôzne

13. Záver

Mgr. Ladislav Lörinc, v. r.

starosta mestskej časti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uznesenia

Podpísané dňa: 25.10.2019

Zverejnené dňa: 25.10.2019