***Informatívna správa***

*z IX. rokovania Mestského zastupiteľstva zo dňa 19.09.2019*

**Informácia o činnosti Komisie MZ na ochranu verejného záujmu pri výkone funkcií verejných funkcionárov–začatie konaní**

*MZ A. začalo* konanie vo veci ochrany verejného záujmu a zamedzenia rozporu záujmov z dôvodu porušenia povinnosti podať oznámenie podľa čl. 7 v lehote ustanovenej v čl. 7 ústavného zákona   
č. 357/2004 Z. z.

1. voči poslancovi Jánovi Dečovi, ktorý podal písomné oznámenie

za rok 2018dňa 02.04.2019,

b) voči poslancovi Jaroslavovi Dvorskému, ktorý podal písomné oznámenie za rok 2018 dňa 18.06.2019,

c) voči poslancovi Mariánovi Gajovi, ktorý nepodal písomné oznámenie za rok 2018,B.poveruje JUDr. Jaroslava Hlinku, predsedu Komisie mestského zastupiteľstva na ochranu verejného záujmu pri výkone funkcií verejných funkcionárov vyzvať verejných funkcionárov, proti ktorým sa začali konania, aby sa vyjadrili k začatiu konania.

*B. poverilo* JUDr. Jaroslava Hlinku, predsedu Komisie mestského zastupiteľstva na ochranu verejného záujmu pri výkone funkcií verejných funkcionárov vyzvať verejných funkcionárov, proti ktorým sa začali konania, aby sa vyjadrili k začatiu konania.

**Informácia o činnosti Komisie MZ na ochranu verejného záujmu pri výkone funkcií verejných funkcionárov–začatie konania na základe podnetu**

*MZ A. vzalo na vedomie* podnet Komisie mestského zastupiteľstva na ochranu verejného záujmu pri výkone funkcií verejných funkcionárov na začatie konanie vo veci ochrany verejného záujmu   
a zamedzenia rozporu záujmov voči poslancovi Ing. Igorovi Petrovčikovi pre porušenie čl. 7 ods.   
1 písm. e) ústavného zákona, podľa ktorého verejný funkcionár neuviedol v oznámení svoje majetkové pomery, ktorými sa rozumie okrem iného existencia záväzku, ktorého predmetom je peňažné plnenie v menovitej hodnote presahujúcej 35-násobok minimálnej mzdy,

*B. začalo* konanie vo veci ochrany verejného záujmu a zamedzenia rozporu záujmov z dôvodu porušenia povinnosti podľa čl. 7 ods. 1 písm. e) ústavného zákona č. 357/2004 Z. z., podľa ktorého je verejný funkcionár povinný uviesť v oznámení aj svoje majetkové pomery, ktorými sa rozumie okrem iného existencia záväzku, ktorého predmetom je peňažné plnenie v menovitej hodnote presahujúcej   
35-násobok minimálnej mzdy voči poslancovi Ing. Igorovi Petrovčikovi, ktorý neuviedol v oznámení za rok 2018 svoje majetkové pomery, ktorými sa rozumie okrem iného existencia záväzku, ktorého predmetom je peňažné plnenie v menovitej hodnote presahujúcej 35-násobok minimálnej mzdy, a tým uviedol v oznámení podľa čl. 7 neúplné alebo nepravdivé údaje týkajúce sa jeho majetkových pomerov,

*C. poverilo* JUDr. Jaroslava Hlinku, predsedu Komisie mestského zastupiteľstva na ochranu verejného záujmu pri výkone funkcií verejných funkcionárov vyzvať Ing. Igora Petrovčika, aby sa vyjadril   
k podnetu na začatie konania.

**Informácia o činnosti Komisie MZ na ochranu verejného záujmu pri výkone funkcií verejných funkcionárov – žiadosť o zvolanie mimoriadneho zasadnutia MZ**

*MZ žiadalo* primátora mesta Košice o zvolanie mimoriadneho zasadnutia Mestského zastupiteľstva   
v Košiciach na deň 06.11.2019 za účelom rozhodnutia v začatom konaní vo veci ochrany verejného záujmu a zamedzenia rozporu záujmov.

**Správa o činnosti Útvaru hlavného kontrolóra mesta Košice**

*MZ* vzalo na vedomie:

1. Správu o činnosti a výsledkoch kontrol od VII. zasadnutia MZ v Košiciach, ktorá obsahuje výsledky z kontroly: - Dopravný podnik mesta Košice, akciová spoločnosť, Bardejovská 6 Košice,

2. Informáciu hlavného kontrolóra mesta Košice k prijatiu návratných zdrojov financovania.

**Informácia o výsledkoch výberového konania a voľba členov štatutárneho orgánu v spoločnosti BPMK, s.r.o.**

*MZ A. vzalo na vedomie* − informáciu o výsledku výberového konania na obsadenie funkcie riaditeľa spoločnosti, ktoré bolo vyhlásené dňa 19.07.2019,

*B. odvolalo* z funkcie konateľa − Ing. Bartolomeja Szabóa,

*C. menovalo* do funkcie konateľa − Ing. Petra Vrábela,

*D. odporúčalo* menovať na základe výsledku výberového konania za riaditeľa spoločnosti − Ing. Petra Vrábela,

*E. žiadalo*

a) riaditeľa spoločnosti predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány spoločnosti v termíne do 3 mesiacov od menovania do funkcie,

b) riaditeľa spoločnosti predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od menovania do funkcie, vždy po ukončení každého pol roka

**Informácia o výsledkoch výberového konania a voľba členov štatutárneho orgánu v spoločnosti TEHO, s.r.o**

*MZ A. vzalo na vedomie* - informáciu o výsledku výberového konania na obsadenie funkcie riaditeľa spoločnosti, ktoré bolo vyhlásené dňa 19.07.2019,

*B. odvolalo* z funkcie konateľa - Ing. Jaroslava Tkáča,

*C. menovalo* do funkcie konateľa - Ing. Jaroslava Tkáča,

*D. odporúčalo* menovať na základe výsledku výberového konania za riaditeľa spoločnosti - Ing. Jaroslava Tkáča,

*E. žiadalo*

a) riaditeľa spoločnosti predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány spoločnosti v termíne do 3 mesiacov od menovania do funkcie,

b) riaditeľa spoločnosti predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od menovania do funkcie, vždy po ukončení každého pol roka.

**Informácia o výsledkoch výberového konania a voľba členov štatutárneho orgánu v príspevkovej organizácii K 13 – Košické kultúrne centrá“**

*MZ A. vzalo na vedomie* - informáciu o výsledku výberového konania na obsadenie funkcie riaditeľa organizácie, ktoré bolo vyhlásené dňa 19.07.2019,

*B. odvolalo* z funkcie štatutára organizácie - povereného zastupovaním štatutárneho orgánu príspevkovej organizácie - Denisu Vágner, MBA,

*C. menovalo* do funkcie riaditeľa príspevkovej organizácie - JUDr. Tomáša Petraška,

*D. žiadalo*

a) riaditeľa organizácie predložiť na rokovanie samosprávnych orgánov mesta Košice prepracovaný dokument „Stratégia rozvoja podniku 2020 - 2023“, ktorým sa prezentoval na verejnom a neverejnom vypočutí, doplnený o reálne skutočnosti a strategické plány organizácie v termíne do 3 mesiacov od menovania do funkcie,

b) riaditeľa organizácie predložiť na rokovanie samosprávnych orgánov mesta Košice informáciu „Odpočet plnenia stratégie“ v termíne od jeho menovania do funkcie, vždy po ukončení každého pol roka

**Monitorovacia správa programového rozpočtu mesta Košice k 30.06.2019**

*MZ vzalo na vedomie* Monitorovaciu správu programového rozpočtu mesta Košice k 30.06.2019.

**Zabezpečenie úverových prostriedkov od Slovenskej sporiteľne, a.s. a UniCredit Bank Czech Republic and Slovakia, a.s. určených na krytie vybraných kapitálových výdavkov mesta Košice v rozpočtovom období 2019 - 2022**

*MZ schválilo* prijatie dlhodobého úveru vo výške 10 000 000 € od Slovenskej sporiteľne, a.s. na dobudovanie športovej infraštruktúry v Košiciach s postupným čerpaním v rokoch 2019 - 2022 s fixnou úrokovou sadzbou 0,15 % p.a. a lehotou splatnosti najneskôr do 30.06.2030, 6 000 000 € od UniCredit Bank Czech Republic and Slovakia, a.s. na kapitálové výdavky v oblasti dopravy a školstva s čerpaním v rokoch 2019 - 2020 s pohyblivou úrokovou sadzbou 6-mesačný EURIBOR + 0,09 % p.a. a lehotou splatnosti do 31.12.2029 a ďalšie 4 000 000 € od UniCredit Bank Czech Republic and Slovakia, a.s. na kapitálové výdavky v oblasti dopravy, školstva a sociálnych služieb s čerpaním v rokoch 2020 - 2022 s pohyblivou úrokovou sadzbou 6-mesačný EURIBOR + 0,09 % p.a. a lehotou splatnosti do 31.12.2029, *žiadalo* primátora mesta Košice podpísať úverové zmluvy so Slovenskou sporiteľňou, a.s. a UniCredit Bank Czech Republic and Slovakia, a.s.

**Hodnotiaca správa Programu rozvoja mesta Košice za roky 2015 - 2018**

*MZ vzalo na vedomie* Hodnotiacu správu Programu rozvoja mesta Košice za roky 2015 - 2018.

**Prerušenie rokovania MZ o bode „Akčný plán Programu rozvoja mesta Košice na roky 2019 - 2021**

*MZ schválilo* prerušenie rokovania MZ o bode „Akčný plán Programu rozvoja mesta Košice na roky 2019 - 2021“.

**Prerušenie IX. zasadnutia MZ v Košiciach**

*MZ schválilo* prerušenie IX. zasadnutia Mestského zastupiteľstva v Košiciach zo dňa 19.09.2019   
s pokračovaním dňa 03.10.2019.

<https://www.kosice.sk/mesto/samosprava/mestske-zastupitelstvo/2018-2022/zasadnutie/10/uznesenia>

Košice, 31.10.2019

Spracovala: Mgr. Mária Petriková

***Informatívna správa***

*z pokračovania IX. rokovania Mestského zastupiteľstva zo dňa 3.10.2019*

**Zmeny VZN mesta Košice č. 70 o dani za užívanie verejného priestranstva**

*MZ schválilo* zmeny Všeobecne záväzného nariadenia mesta Košice č. 70 o dani za užívanie verejného priestranstva podľa predloženého návrhu, ktoré nadobudnú účinnosť 15. dňom od zverejnenia na úradnej tabuli mesta.

**Zmeny VZN mesta Košice č.104 o dani za ubytovanie s účinnosťou od 01.01.2020**

*MZ schválilo* zmeny Všeobecne záväzného nariadenia mesta Košice č. 104 o dani za ubytovanie   
s účinnosťou od 01.01.2020 podľa predloženého návrhu s nasledovnou pripomienkou:

- v § 7 písmeno d) znie: „osoba dlhodobo ubytovaná v zariadení, v ktorom sa odplatne prechodne ubytuje na dobu dlhšiu ako 30 dní, za obdobie začínajúce prvým dňom po uplynutí doby 30 nepretržite po sebe idúcich dní ubytovania.“

**VZN mesta Košice o miestnom poplatku za rozvoj s účinnosťou od 01.01.2020**

*MZ schválilo*Všeobecne záväzné nariadenie mesta Košice o miestnom poplatku za rozvoj s účinnosťou od 01.01.2020 podľa predloženého návrhu,

*MZ žiadalo* primátora mesta Košice predložiť na decembrové zasadnutie mestského zastupiteľstva návrh na zmenu Štatútu mesta Košice o rozdelení poplatku za rozvoj medzi mesto a mestské časti.

**VZN mesta Košice o poskytovaní sociálnych služieb v pôsobnosti územnej samosprávy mesta Košice a určovaní úhrad za ich poskytovanie (Nariadenie o úhradách za sociálne služby)**

*MZ schválilo* Všeobecne záväzné nariadenie mesta Košice o poskytovaní sociálnych služieb   
v pôsobnosti územnej samosprávy mesta Košice a určovaní úhrad za ich poskytovanie (Nariadenie   
o úhradách za sociálne služby) podľa predloženého návrhu s nasledovnou pripomienkou:

- v § 8 ods. 10 sa suma 0,30 € nahrádza sumou 0,20 €.

**Návrh Koncepcie rozvoja informačných technológií mesta Košice**

*MZ schválilo* Návrh Koncepcie rozvoja informačných technológií mesta Košice.

**Predloženie žiadosti o NFP v projekte Malé zlepšenia eGov služieb mesta Košice**

*MZ schválilo:*

a) predloženie projektového zámeru za účelom realizácie projektu Malé zlepšenia eGov služieb mesta Košice v rámci výzvy č. OP II – 2019/7/5-DOP, „Malé zlepšenia eGov služieb“ a predloženie Žiadosti o nenávratný finančný príspevok (ŽoNFP) v rámci príslušnej výzvy,

b) zabezpečenie realizácie projektu v súlade s podmienkami poskytnutia pomoci, v prípade schválenia ŽoNFP,

c) zabezpečenie finančných prostriedkov na spolufinancovanie projektu vo výške 5 % z celkových oprávnených výdavkov na projekt, t. j. max. 40 000,- Eur a zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu   
a poskytnutého NFP v súlade s podmienkami poskytnutia pomoci ako aj ďalších prípadných neoprávnených výdavkov z rozpočtu mesta, ktoré budú nevyhnutné, resp. vyvolané predmetným projektom,

d) zabezpečenie financovania udržateľnosti projektu minimálne 5 rokov po ukončení realizácie projektu.

**Územný plán hospodársko-sídelnej aglomerácie Košice, Zmeny a doplnky 2020 - návrh č. 04 - návrh na podrobnejšiu špecifikáciu výpočtu koeficientu zelene - textová časť Územného plánu hospodársko-sídelnej aglomerácie Košice**

*MZ súhlasilo* so začatím procesu zabezpečenia zmien a doplnkov Územného plánu hospodársko-sídelnej aglomerácie Košice - návrh č. 04 - návrh na podrobnejšiu špecifikáciu výpočtu koeficientu zelene - textová časť Územného plánu hospodársko-sídelnej aglomerácie Košice.

**Územný plán hospodársko-sídelnej aglomerácie Košice, Zmeny a doplnky 2020 - návrh č. 05 - návrh na reguláciu zriaďovania parkovacích miest - textová časť Územného plánu hospodársko-sídelnej aglomerácie Košice**

*MZ súhlasilo* so začatím procesu zabezpečenia zmien a doplnkov Územného plánu hospodársko-sídelnej aglomerácie Košice - návrh č. 05 - návrh na reguláciu zriaďovania parkovacích miest - textová časť Územného plánu hospodársko-sídelnej aglomerácie Košice.

**Informácia o projekte „Európske hlavné zelené mesto“**

*MZ vzalo na vedomie* informáciu a podporuje zapojenie sa mesta Košice do projektu „Európske hlavné zelené mesto“.

**Posun hranice výšky dôchodku pre priznanie účelového finančného príspevku na stravovanie dôchodcov**

*MZ schválilo* zmenu účelového príspevku na stravovanie dôchodcov formou transferu pre jednotlivé mestské časti schváleného uznesením MZ č. 33 zo dňa 14.02.2019 v časti A.3.b), výška príspevku na jeden obed v závislosti od priznaného dôchodku, a to

na obdobie od 01.01.2019 do 31.03.2019

do 300,00 € 0,83 €

od 300,01 € do 400,00 € 0,66 €

od 400,01 € 0 €

a na obdobie od 01.04.2019 do 31.12.2019

do 400,00 € 1,00 €

od 400,01 € 0 €

nasledovne:

účelový príspevok na stravovanie dôchodcov formou transferu pre jednotlivé mestské časti, výška príspevku na jeden obed v závislosti od priznaného dôchodku, a to

na obdobie od 01.01.2019 do 31.03.2019

do 300,00 € 0,83 €

od 300,01 € do 400,00 € 0,66 €

od 400,01 € 0 €

na obdobie od 01.04.2019 do 30.09.2019

do 400,00 € 1,00 €

od 400,01 € 0 €

na obdobie od 01.10.2019 do 31.12.2019

do 415,00 € 1,00 €

od 415,01 € 0 €.

**Personálne otázky v spol. KOSIT, a.s. – vzdanie sa funkcie predsedu dozornej rady**

*MZ vzalo na vedomie* vzdanie sa funkcie predsedu dozornej rady Ing. Igora Petrovčika v spoločnosti KOSIT, a.s..

**Zmena členov v orgánoch v DPMK, a.s.**

*MZ menovalo* do funkcie člena Dozornej rady Dopravného podniku mesta Košice, akciová spoločnosť poslanca mestského zastupiteľstva Ing. Vladimíra Saxu.

<https://www.kosice.sk/mesto/samosprava/mestske-zastupitelstvo/2018-2022/zasadnutie/11/uznesenia>

Košice, 31.10.2019

Spracovala: Mgr. Mária Petriková