**Informácia**

o vybavených interpeláciách poslancov, ktoré boli prednesené

na VIII. zasadnutí Miestneho zastupiteľstva MČ Košice-Sídlisko KVP

dňa 25.09.2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku miestneho zastupiteľstva bola na VIII. zasadnutí miestneho zastupiteľstva dňa 25.09.2019 prednesená 1 interpelácia.

**1/2019** poslankyňa doc. Ing. Mária Gamcová, PhD.

Interpelácia v znení:

*1. Aký je postup, alebo či sa niečo pohlo pri odstraňovaní PNS stánku na Moskovskej ulici na*

*moste.*

*2. Chcela by som poprosiť miestny úrad, či by mohol zabezpečiť výrub kríkov na Jasuschovej ulici*

*v blízkosti schodov, ktoré vedú k zastávke Poliklinika KVP. Jedná sa o kríky zasahujúce do*

*parkoviska a znemožňujúce parkovanie vozidiel. Nie sú to okrasné kríky, preto by som prosila,*

*aby ste požiadali mesto o výrub. Ďakujem.*

**Odpoveď:**

Čo sa týka stánku PNS odpoviem, oslovili sme v apríli Magistrát mesta Košice. Čo sa týka 2 stánkov na Húskovej ulici pri zastávke, tieto sú v riešení. Tam sme mali my nájomnú zmluvu a odstúpili sme od nej, teraz plynie výpovedná lehota. Pevne verím, že do konca roka budú odstránené. To isté je ak sa nemýlim aj pri stánku Cottbuská, tam sme tiež požiadali o odstránenie Magistrát mesta Košice, lebo je to v ich réžii, mesto zatiaľ nekoná, od apríla. Čo sa týka orezov kríkov, začneme hneď zajtra, keď sa pracovníci uvoľnia, čo sa týka výrubu som troška skeptický, lebo sme žiadali o výrub aj popri Triede KVP z dôvodu premnoženia potkanov a okresný úrad, odbor životného prostredia nám dal zamietané stanovisko. Pôjdeme na rokovania s nimi a poviem tak, že niektoré kríky čo boli sadené v 90-tich rokoch neplnia svoj účel a viem si predstaviť, radšej tam mať vysadené stromy, ako kríky, kde nevieme robiť deratizáciu, zbiera sa tam všetko smeti zo zastávok a ešte sa nám tam aj množia potkany.

Doplnenie odpovede Ing. Michalusom - prednostom miestneho úradu: Ja len doplním informáciu z dneška, kedy sme tu mali jednanie a vyzerá to tak, že tie výrubové povolenia budú, pretože vždy je to na zvážení – či strom, krík alebo iná zeleň. Ak je to hodnotná zeleň, tak tam by sme nikdy nepristúpili k likvidácii, takže to aj okresný úrad akceptoval. Čo sa týka ostatných, tak sú to náletové dreviny, tam nie je problém. Táto vec by už mala byť v budúcnosti riešená lepšie, pružnejšie. A čo sa týka požiadať mesto, o zeleň sa staráme my, takže to zabezpečíme vlastnými pracovníkmi.

Súčasný stav k riešeniu interpelácie je nasledovný. Dňa 07.10.2019 bolo vykonané odstránenie 3 ks kríkov na Jasuschovej ulici na parkovisku. V prípade odstránenia PNS stánku na Cottbuskej ulici na moste, mestská časť opätovne požiadala Magistrát mesta Košice, Oddelenie majetkovo-právne o jeho odstránenie.

Spracovala: JUDr. Balážová

právne oddelenie