**Kontrola plnenia uznesení**

Kontrola plnenia uznesení je predložená ako stály bod programu rokovania.

Volebné obdobie 2018 – 2022:

Uznesenia z VIII. rokovania Miestneho zastupiteľstva Mestskej časti Košice-Sídlisko KVP konaného dňa 25.09.2019 navrhujeme zaradiť do splnených úloh a úloh v plnení takto:

**Splnené úlohy:**

**90/a zo dňa 25.09.2019** MieZ MČ Košice-Sídlisko KVP schvaľuje

IV. zmenu rozpočtu Mestskej časti Košice-Sídlisko KVP na rok 2019 vrátane programov a podprogramov na rok 2019 podľa predloženého návrhu (poslanecký návrh).

Spôsob splnenia: Zmeny boli zapracované do rozpočtu Mestskej časti Košice Košice-Sídlisko KVP na rok 2019.

**90/b zo dňa 25.09.2019** MieZ MČ Košice-Sídlisko KVP schvaľuje

zmeny v textovej časti programového rozpočtu pri IV. zmene rozpočtu podľa predloženého návrhu.

Spôsob splnenia: Zmeny v textovej časti programového rozpočtu pri IV. zmene boli zapracované.

**Úlohy v plnení:**

**91 zo dňa 25.09.2019** MieZ MČ Košice-Sídlisko KVP

a) schvaľuje predloženie žiadosti o dotáciu na podporu budovania verejne prístupných elektrických nabíjacích staníc na realizáciu projektu s názvom „Nabíjacia stanica pre elektromobily v Mestskej časti Košice-Sídlisko KVP“, kód výzvy č. 18409/2019-4210-36886

b)schvaľuje výšku maximálneho celkového spolufinancovania projektu v sume 998,87 €.

**92/a zo dňa 25.09.2019** MieZ MČ Košice-Sídlisko KVP žiada

starostu mestskej časti, aby na každé rokovanie miestneho zastupiteľstva v riadnom termíne pripravil Informatívnu správu o zrealizovaných komisiách pre výberové konania za aktuálne obdobie.

Zodpovedný: starosta MČ Termín: stály

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie